Jane Anyango Odongo ni mwanaharakati wa Kenya anaye tetea haki za wanawake na wasichana na kuhamasisha amani. Yeye ni mwanaharakati wa ngazi ya chini na mpenda amani, anayeishi mojawapo ya vitongoji duni vikubwa zaidi nchini Kenya. Anajulikana kwa kuhamasisha mamia ya wanawake waliosaidia kupunguza ghasia za baada ya uchaguzi katika chaguzi za 2007 na 2013. Mkakati wake ni pamoja na kutumia ushawishi wa wanawake kwa wanaume wanaosababisha vurugu, kauli mbiu yake 'wataka wapiganaji wakomeshe vurugu. '.Yeye ndiye mwanzilishi na mkurugenzi wa Polyco Mradi wa Maendeleo, unaowawezesha wasichana na wanawake vijana katika eneo la makazi duni Kibera. Mradi unaangazia mada kama vile usafi, mabadiliko ya hali ya hewa, mshikamano, mipango mashinani, miongoni mwa mengine. Matokeo yake makuu katika muda mrefu ni kufikia Lengo la 10 la Maendeleo Endelevu la Umoja wa Mataifa, kupunguza kukosekana kwa usawa. Mwaka 2010 Amani X Amani shirika lilimpa tuzo ya Jumuiya ya Mjenzi wa Amani. Mnamo 2016 alikuwa mmoja wa wanawake wanne walioalikwa Chuo Kikuu cha San Diego kwa miezi miwili kwenye mpango wake wa kila mwaka wa Women PeaceMakers. Alizaliwa Nairobi, Kenya Machi 17, 1970, Anyango alihamia Kibera mwaka wa 1989.